આ ઉપરાંત તાજેતરમાં પરપ્રાંતિય મજૂરો સાથેના સંઘર્ષ બાદ પરિસ્થિતિ વિકટ બનતાં તેના નિવારણ માટે સરકારે પ્રયાસ કર્યો છે. અલંગમાં સરકાર દ્વારા ત્યાં કામ કરતાં પરપ્રાંતીય મજૂરોને રહેવા માટે ૧,૦૦૦ જેટલા હાઉસિંગ તૈયાર કરવામાં આવ્યા છે અને કુલ ૧૦,૦૦૦ જેટલા હાઉસ તૈયાર કરવામાં આવશે અને આ ઉપરાંત શીપ બ્રેકીંગના પ્લોટ માલિકો દ્વારા પણ કેમ્પસમાં હાઉસિંગની સુવિધાઓ પૂરી પાડવામાં આવશે. આ રીતે તેમને રહેવા માટે આવાસ મેળવવા કોઇ મુશ્કેલી ન પડે તે ધ્યાન રાખવામાં આવશે. અલંગ શિપયાર્ડમાં હાલ ૧૦૯ જેટલા શીપ બ્રેકિંગ પ્લોટ છે. આ શીપ બ્રેકિંગ યાર્ડમાં વર્ષ ૩૫૦ જેટલા શીપ તોડવાની કામગીરી કરવામાં આવે છે. અલંગ એશિયાનું સૌથી મોટું શીપ બ્રેકીંગ યાર્ડ છે. અત્યાર સુધી અલંગમાં યુદ્ધના જહાજો બ્રેકીંગ માટે આવતા ન હતા હવેથી એ અલંગમાં આવશે અને અહિયાં અલંગ શીપ યાર્ડનો વધુ વિકાસ થશે અને મજૂરોને રહેવા માટે પણ મકાન મળશે. અલંગને એશિયાનો જહાજનો સૌથી મોટો ભંગારવાડો ગણવામાં આવે છે. જેમાં સુવિધાઓને મોડર્ન કરીને તેમાં ઇન્ટરનેશનલ ડીફેન્સના શીપ પણ બ્રેક કરવામાં આવે છે.